arnastofnun/IGC-2024 huggingface dataset:
S-1279/2007

Ár 2007, miðvikudaginn 7. nóvember, er dómþing Héraðsdóms Reykjavíkur háð í Dómhúsinu við Lækjartorg af J-kk-þgf J-kk-þgf héraðsdómara og dómur kveðinn upp í málinu nr. S-1279/2007: Ákæruvaldið gegn R-kk-þgf T-kk-þgf E-kk-þgf, sem dómtekið var samdægurs samkvæmt 125. gr. laga nr. 19/1991 um meðferð opinberra mála.

Lögreglustjórinn á höfuðborgarsvæðinu höfðaði málið með ákæru útgefinni 11. september 2007 á hendur R-kk-þgf T-kk-þgf E-kk-þgf, kt. 000000-0000, Víðihvammi 32, Kópavogi, til refsingar fyrir fjársvik og tilraun til fjársvika samkvæmt 248. gr. og 248. gr., sbr. 20. gr. almennra hegningarlaga nr. 19/1940, með því að hafa, aðfaranótt fimmtudagsins 5. apríl 2007, svikið út veitingar að fjárhæð krónur 25.000 á veitingastaðnum Pravda og reynt að svíkja út aðrar 2.200 krónur, hvoru tveggja með framvísun greiðslukorts A-kk-ef M-kk-ef E-kk-ef, svo sem nánar er lýst í ákæru.

Í ákæru er tekin upp bótakrafa A-kk-ef M-kk-ef, en þar krefst hann greiðslu á 25.000 krónum ásamt tilgreindum vöxtum. Ákærði endurgreiddi umrædda fjárhæð undir rekstri málsins, sem fullnaðarbætur til A-kk-ef og kemur því krafan ekki til dóms.

Með játningu ákærða fyrir dómi, sem samrýmist rannsóknargögnum málsins, er framangreind háttsemi sönnuð og þykir hún rétt færð til refsiákvæða í ákæru.

Samkvæmt sakavottorði ákærða var hann 23. mars 2005 dæmdur í mánaðar fangelsi, skilorðsbundið þrjú ár, fyrir gripdeild. Með broti því, sem ákærði er nú sakfelldur fyrir, hefur hann rofið umrætt skilorð. Ber því að taka upp hinn eldri dóm samkvæmt reglum 60. gr. almennra hegningarlaga og dæma með máli þessu, sbr. 77. gr. sömu laga. Að því gættu og með hliðsjón af greiðri játningu ákærða og því að hann hefur bætt fyrir það tjón, sem hann olli, þykir refsing hæfilega ákveðin fangelsi í tvo mánuði, sem eftir atvikum þykir mega skilorðsbinda, eins og nánar greinir í dómsorði.

J-kk-nf H-kk-nf fulltrúi lögreglustjóra sótti málið af hálfu ákæruvaldsins.

DÓMSORÐ:

Ákærði, R-kk-nf T-kk-nf E-kk-nf, sæti fangelsi tvo mánuði, en fresta skal fullnustu refsingarinnar og hún falla niður að liðnum tveimur árum frá dómsuppsögu haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

J-kk-nf J-kk-nf
S-1280/2007

Ár 2007, fimmtudagin 1. nóvember, er dómþing Héraðsdóms Reykjavíkur háð í Dómhúsinu við Lækjartorg af J-kk-þgf J-kk-þgf héraðsdómara og dómur kveðinn upp í máli nr. S-1280/2007: Ákæruvaldið gegn A-kvk-þgf T-kvk-þgf H-kvk-þgf, sem dómtekið var samdægurs samkvæmt 125. gr. laga nr. 19/1991 um meðferð opinberra mála.

Lögreglustjórinn á höfuðborgarsvæðinu höfðaði málið með ákæru útgefinni 11. september 2007 á hendur ákærðu, A-kvk-þgf T-kvk-þgf H-kvk-þgf kt. 000000-0000, Írabakka 2, Reykjavík, til refsingar fyrir fjárdrátt samkvæmt 1. mgr. 247. gr. almennra hegningarlaga nr. 19/1940, með því að hafa, á tímabilinu frá 27. ágúst til 24. september 2006, sem gjaldkeri í verslun Bónus að Lóuhólum 2, Reykjavík, dregið sér úr sjóðvélum alls 89.100 krónur, með níu fjártökum, krónur 9.100 hverju sinni.

Með játningu ákærðu fyrir dómi, sem samrýmist rannsóknargögnum málsins, er framangreind háttsemi sönnuð og þykir hún rétt færð til refsiákvæða í ákæru.

Ákærða hefur ekki áður gerst sek um refsiverða háttsemi, svo kunnugt sé. Í ljósi þessa, aldurs ákærðu, greiðrar játningar og loks þess að hún endurgreiddi umrædda fjárhæð undir rannsókn málsins, þykir refsing hæfilega ákveðin fangelsi í einn mánuði, sem rétt þykir að skilorðsbinda, eins og nánar greinir í dómsorði.

Samkvæmt 1. mgr. 165. gr. laga um meðferð opinberra mála ber að dæma ákærðu til að greiða þóknun skipaðs verjanda, H-kk-ef I-kk-ef hæstaréttarlögmanns, sem þykir hæfilega ákveðin 52.778 krónur, að meðtöldum virðisaukaskatti.

G-kk-nf M-kk-nf fulltrúi lögreglustjóra sótti málið af hálfu ákæruvaldsins.

DÓMSORÐ:

Ákærða, A-kvk-nf T-kvk-nf H-kvk-nf, sæti fangelsi í einn mánuð, en fresta skal fullnustu refsingarinnar og hún falla niður að liðnum tveimur árum frá dómsuppsögu haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærða greiði 52.778 króna þóknun skipaðs verjanda síns, H-kk-ef I-kk-ef hæstaréttarlögmanns.

J-kk-nf J-kk-nf
S-1284/2007

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 11. september 2007 á hendur H-kk-þgf E-kk-þgf H-kk-þgf, [-], Brekkulæk 4 og S-kk-þgf J-kk-þgf, [-], Hólmgarði 54, báðum í Reykjavík fyrir fjárdrátt með því að hafa, á tímabilinu frá mars 2005 til janúar 2006, ákærði H-kk-nf E-kk-nf sem stjórnarformaður Endurreisnar verktaka ehf., [-], Dugguvogi 23, Reykjavík, og ákærði S-kk-nf sem framkvæmdastjóri félagsins, dregið félaginu og notað í rekstur þess alls 767.567 kr. af launum tveggja starfsmanna félagsins, sem ákærðu héldu eftir við útborgun launa og ganga áttu til greiðslu á meðlagsskuld starfsmannanna við Innheimtustofnun sveitarfélaga samkvæmt 7. mgr. 5. gr. laga nr. 54/1971 um Innheimtustofnun sveitarfélaga. Sundurliðast fjárhæðin sem hér segir:

Tímabil 2005 Fjárhæð

Mars 82.930 kr.

Apríl 82.930 kr.

Maí 82.930 kr.

Júní 49.758 kr.

Júlí 58.051 kr.

Ágúst 58.051 kr.

September 58.051 kr.

Október 58.051 kr.

Nóvember 58.051 kr.

Desember 58.051 kr.

Janúar 120.713 kr.

Samtals 767.567 kr.

Telst þetta varða við 1. mgr. 247. gr. almennra hegningarlaga nr. 19/1940.

Þess er krafist að ákærði verði dæmdur til refsingar.

Í málinu er þess krafist af hálfu Innheimtustofnunar sveitarfélaga, [-], að ákærðu verði dæmdir til skaðabóta að fjárhæð alls 993.567 kr. sem sundurliðast þannig:

Höfuðstóll 767.567 kr.

Áfallnir vextir 23.5.2006 92.754 kr.

Innheimtuþóknun 120.233 kr.

Málskostnaður 1.700 kr.

Fjárnámsbeiðni 6.315 kr.

Kostnaður vegna fjárnáms 5.100 kr.

Vextir af kostnaði 169 kr.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærðu hafa skýlaust játað brot sín. Sannað er með játningu ákærðu og öðrum gögnum málsins að ákærðu eru sekir um þá háttsemi sem þeim er gefin að sök og eru brot þeirra rétt heimfærð til refsiákvæða í ákæru.

Við ákvörðun refsingar ákærðu verður litið til þess að hvorugur þeirra hefur áður gerst sekur um refsiverðan verknað og að þeir hafa báðir skýlaust játað brot sín og fallist á greiðslu skaðabóta.

Þykir refsing beggja ákærðu hæfilega ákveðin fangelsi í 30 daga en fresta skal fullnustu refsingar og hún falla niður að 2 árum liðnum haldi þeir almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærðu greiði Innheimtustofnun sveitarfélaga óskipt 993.567 krónur.

D ó m s o r ð :

Ákærði, H-kk-nf E-kk-nf H-kk-nf, sæti fangelsi í 30 daga en fresta skal fullnustu refsingar og hún falla niður að 2 árum liðnum haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði, S-kk-nf J-kk-nf, sæti fangelsi í 30 daga en fresta skal fullnustu refsingar og hún falla niður að 2 árum liðnum haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærðu greiði Innheimtustofnun sveitarfélaga óskipt 993.567 krónur.

Á-kk-nf M-kk-nf
S-129/2007

Mál þetta var höfðað með ákæru lögreglustjórans í Reykjavík, dagsettri 30. janúar sl., á hendur, T-kk-þgf Þ-kk-þgf, kt. 000000-0000, Miklubraut 30, Reykjavík „fyrir skjalafals með því að hafa, mánudaginn 14. mars 2005, framvísað í lyfjaversluninni Lyfju, Lágmúla 5, Reykjavík, lyfseðli nr. 662374, gefnum út af K-kk-þgf Þ-kk-þgf, lækni nr. 398, þann 8. sama mánaðar á lyfið Vibeton til ákærða sem sjúklings, sem ákærði hafði falsað með því að bæta inn á seðilinn ávísun á 100 töflur af lyfinu Lexotan 3 mg.

Þetta telst varða við 1. mgr. 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar.”

Ákærði hefur játað brot sitt fyrir dóminum. Er játning hans í samræmi við önnur gögn málsins og verður hann sakfelldur fyrir brot sitt, en það er í ákæru réttilega fært til refsiákvæða.

Ákærði er fæddur árið 1970. Samkvæmt sakavottorði hans gekkst hann undir greiðslu 30.000 króna sektar 5. janúar 1999, fyrir brot gegn 1., sbr. 2. mgr. 45. gr. umferðarlaga og var þá sviptur ökurétti í 2 mánuði. Ákærði gekkst undir greiðslu 50.000 króna sektar 14. janúar 1999 fyrir brot gegn 1. mgr. 48. gr. umferðarlaga. Þá gekkst ákærði undir greiðslu 34.000 króna sektar 20. júlí 2001 fyrir brot gegn lögum um ávana- og fíkniefni. Ákærði hlaut dóm, 4. mars 2002, 25.000 króna sekt, fyrir brot gegn 1. mgr. 259. gr. almennra hegningarlaga. Síðast gekkst ákærði undir greiðslu 45.000 króna sektar, 30. október 2003, fyrir brot gegn lögum um ávana- og fíkniefni.

Að þessu virtu og með hliðsjón af greiðlegri játningu ákærða verður refsing ákærða ákveðin fangelsi í 30 daga. Fresta skal fullnustu refsingar ákærða og falli hún niður að liðnum 3 árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

I-kvk-nf E-kvk-nf héraðsdómari, kveður upp dóm þennan.

D ó m s o r ð :

Ákærði, T-kk-nf Þ-kk-nf, sæti fangelsi í 30 daga en fresta skal fullnustu refsingar ákærða og falli hún niður að liðnum 3 árum frá uppkvaðningu dóms þessa að telja haldi ákærði almennt skilorð 57. gr. almennra hegningarlaga nr. 19/1940.

I-kvk-nf E-kvk-nf.
S-133/2007

Mál þetta, sem dómtekið var í dag, er höfðað samkvæmt ákæru útgefinni af lögreglustjóranum á höfuðborgarsvæðinu 30. janúar 2007 sl. á hendur I-kk-þgf J-kk-þgf H-kk-þgf, kt. 000000-0000, Álfaborgum 9, Reykjavík, fyrir fjárdrátt með því að hafa, sem stjórnarmaður Ingvars og Arnars ehf., kt. 000000-0000 á tímabilinu frá maí 2002 fram í febrúar 2003, dregið félaginu samtals 268.210 kr. af meðlagsgreiðslum starfsmanns félagsins, K-kk-ef B. Á-kk-ef, kt. 000000-0000, sem félagið tók mánaðarlega í 11 skipti af starfsmanninum að kröfu Innheimtustofnunar sveitarfélaga samkvæmt 1. tl. 5. gr. laga nr. 54/1971 um Innheimtustofnun sveitarfélaga. Skiptist fjárdrátturinn þannig niður á launatímabil:

2002

Maí 27.000 kr.

Júní 30.150 kr.

Júlí 30.150 kr.

Ágúst 30.150 kr.

September 30.150 kr.

Október 30.152 kr.

Desember 30.152 kr.

Samtals árið 2002 207.906 kr.

2003

Janúar 30.152 kr.

Febrúar 30.152 kr.

Samtals árið 2003 60.304 kr.

Heildarfjárhæð 268.210 kr.

Þetta er talið varða við 247. gr. almennra hegningarlaga nr. 19/1940.

Þess er krafist, að ákærði verði dæmdur til refsingar.

Í málinu er þess krafist af hálfu Innheimtustofnunar sveitarfélaga, kt. 000000-0000, að ákærði verði dæmdur til greiðslu skaðabóta að fjárhæð 487.927 kr. sem sundurliðast svo: Höfuðstóll 325.362 kr., áfallnir dráttarvextir til 25. nóvember 2004 111.869 kr., innheimtuþóknun 75.334 kr., fjárnámsbeiðni 6.315 kr., útlagður kostnaður vegna fjárnáms 3.500 kr., kröfulýsing 18.945 kr., vextir af kostnaði 3.163 kr., allt að frádregnum 57.152 kr.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði, sem fæddur er í september 1974, hefur ekki áður gerst sekur um refsivert brot. Þykir refsing hans hæfilega ákveðin fangelsi í 30 daga, en fresta skal fullnustu refsingar og hún falla niður að 2 árum liðnum haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955. Ákærði greiði Innheimtustofnun sveitarfélaga 429.775 krónur.

D ó m s o r ð :

Ákærði, I-kk-nf J-kk-nf H-kk-nf, sæti fangelsi í 30 daga, en fresta skal fullnustu refsingar og hún falla niður að 2 árum liðnum haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði Innheimtustofnun sveitarfélaga 429.775 krónur.

Á-kk-nf M-kk-nf
S-1714/2007

Ár 2007, föstudaginn 23. nóvember, er á dómþingi Héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 1714/2007: Ákæruvaldið (R-kvk-nf B-kvk-nf) gegn K-kk-þgf D-x-x J-x-x (G-kvk-nf A-kvk-nf hdl.), sem tekið var til dóms í sama þinghaldi.

Málið er höfðað með ákæru Lögreglustjórans á höfuðborgarsvæðinu, dagsettri 29. október sl. á hendur ákærða, K-kk-þgf D-x-x J-x-x, kt. [...], Hagalandi 10, Mosfellsbæ, „fyrir brot gegn valdstjórninni, með því að hafa aðfararnótt sunnudagsins 16. júlí 2006, í lögreglubifreið í Reykjavík, haft uppi líflátshótanir í garð lögreglumannanna G-kk-ef B-kk-ef S-kk-ef og K-kk-ef H-kk-ef Þ-kk-ef, sem þar voru að skyldustörfum, er ákærði lét meðal annars þau orð falla að hann skyldi drepa K-kk-þf H-kk-þf og skera G-kk-þf B-kk-þf á háls.

Telst þetta varða við 1. mgr. 106. gr. almennra hegningarlaga nr. 19/1940, sbr. lög nr. 101/1976 og 82/1998, nú lög nr. 25/2007.

Þess er krafist að ákærði verði dæmdur til refsingar.“

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæðis. Sakaferill ákærða hefur ekki þýðingu fyrir málið og hann hefur greiðlega játað brot sitt. Þykir refsing hans hæfilega ákveðin fangelsi í 30 daga. Rétt er að fresta því að framkvæma refsingu þessa og ákveða að hún falli niður að liðnum 3 árum frá dómsuppsögu að telja, haldi ákærði almennt skilorð 57. gr. almennra hegningarlaga nr. 19, 1940.

Dæma ber ákærða til þess að greiða 55.000 krónur í málsvarnarlaun til G-kvk-ef S-kvk-ef A-kvk-ef hdl., að meðtöldum virðisaukaskatti.

DÓMSORÐ:

Ákærði, K-kk-nf D-x-x J-x-x, sæti fangelsi í 30 daga. Framkvæmd refsingarinnar er frestað og fellur hún niður að liðnum 3 árum, haldi ákærði almennt skilorð.

Ákærði greiði verjanda sínum G-kvk-þgf S-kvk-þgf A-kvk-þgf héraðsdómlögmann, 55.000 krónur í málsvarnarlaun.

P-kk-nf G-kk-nf.
S-1776/2007

Ár 2007, föstudaginn 7. desember, er dómþing Héraðsdóms Reykjavíkur háð í Dómhúsinu við Lækjartorg af J-kk-þgf J-kk-þgf héraðsdómara og dómur kveðinn upp í málinu nr. S-1776/2007: Ákæruvaldið gegn X, sem dómtekið var samdægurs sem játningarmál samkvæmt 125. gr. laga nr. 19/1991 um meðferð opinberra mála.

Lögreglustjórinn á höfuðborgarsvæðinu höfðaði málið með ákæru útgefinni 20. nóvember 2007 á hendur ákærðu, X, kt. 000000-0000, ..., Reykjavík, til refsingar fyrir þjófnað samkvæmt 244. gr. almennra hegningarlaga nr. 19/1940, með því að hafa, miðvikudaginn 19. september 2007, stolið tveimur bolum og pilsi í Markaðstorgi Kringlunnar, Kringlunni í Reykjavík, samtals að verðmæti 1.970 krónur.

Með skýlausri játningu ákærðu fyrir dómi, sem samrýmist rannsóknargögnum málsins, er ofangreind háttsemi sönnuð og þykir hún rétt færð til refsiákvæða í ákæru.

Ákærða er rúmlega sextug. Samkvæmt sakavottorði hefur hún þrívegis verið sakfelld fyrir búðarhnupl; í febrúar 2000 og 2001 og í maí 2003 og ávallt verið gerð sektarrefsing. Með hliðsjón af greindum sakaferli, aldri ákærðu, greiðri játningu og loks því að um smáræði var að tefla, sem komst óskemmt til skila, þykir refsing nú hæfilega ákveðin fangelsi í mánuð, sem eftir atvikum þykir mega skilorðsbinda eins og nánar greinir í dómaorði.

G-kk-nf M-kk-nf fulltrúi lögreglustjóra sótti málið af hálfu ákæruvaldsins.

DÓMSORÐ:

Ákærða, X, sæti fangelsi einn mánuð, en fresta skal fullnustu refsingarinnar og hún falla niður að liðnum tveimur árum frá dómsuppsögu haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

J-kk-nf J-kk-nf
S-1777/2007

Ár 2007, föstudaginn 21. desember, er dómþing Héraðsdóms Reykjavíkur háð í Dómhúsinu við Lækjartorg af J-kk-þgf J-kk-þgf héraðsdómara og dómur kveðinn upp í málinu nr. S-1777/2007: Ákæruvaldið gegn J-kk-þgf S-kk-þgf G-kk-þgf, sem dómtekið var samdægurs sem játningarmál samkvæmt 125. gr. laga nr. 19/1991 um meðferð opinberra mála.

Lögreglustjórinn á höfuðborgarsvæðinu höfðaði málið með ákæru, útgefinni 20. nóvember 2007, á hendur ákærða, J-kk-þgf S-kk-þgf G-kk-þgf, kt. 000000-0000, Nýbýlavegi 42, Hvolsvelli, til refsingar fyrir þjófnað samkvæmt 244. gr. almennra hegningarlaga nr. 19/1940, með því að hafa, miðvikudaginn 26. september 2007, stolið fimm nærbuxum í pakka og einum bol í verslun Hagkaupa í Kringlunni, Reykjavík, samtals að verðmæti 2.998 krónur.

Með skýlausri játningu ákærða fyrir dómi, sem samrýmist framburði hans hjá lögreglu og öðrum rannsóknargögnum, er framangreind háttsemi sönnuð og þykir hún rétt færð til refsiákvæða í ákæru.

Ákærði er 28 ára. Samkvæmt sakavottorði hlaut hann 8. nóvember 2001 sex mánaða fangelsisdóm, skilorðsbundinn þrjú ár, fyrir kynferðisbrot og húsbrot. Með dómi 5. maí 2003 var sá dómur tekinn upp og dæmdur með nytjastuldar- og ölvunarakstursbroti ákærða og honum gert sjö mánaða fangelsi, skilorðsbundið þrjú ár. Næst hlaut ákærði 9. maí 2005 sektardóm fyrir ólögmæta meðferð fundins fjár og fíkniefnalagabrot, áður en hann var 9. desember 2005 dæmdur í níu mánaða fangelsi, þar af sjö mánuði skilorðsbundið þrjú ár, fyrir ölvunar- og sviptingarakstur, en við það tækifæri var fyrri skilorðsdómur tekinn upp og dæmdur með. Seinni dómurinn var síðan tekinn upp 29. mars 2006 og ákærði dæmdur í tíu mánaða fangelsi, þar af sjö mánuði skilorðsbundið þrjú ár, fyrir ölvunar- og sviptingarakstur. Hann lauk þriggja mánaða afplánun refsingar 31. ágúst 2006. Skilorðshluti sama dóms var síðan tekinn upp 2. mars 2007 vegna skilorðsrofs og dæmdur með nýju sviptingarakstursbroti, auk annarra umferðarlagabrota og ákærða gerð átta mánaða fangelsisrefsing, sem skilorðsbundin var til fimm ára.

Með broti því, sem ákærði er nú sakfelldur fyrir, hefur hann rofið skilorð síðastgreinds dóms. Verður sá dómur því tekinn upp samkvæmt reglum 60. gr. almennra hegningarlaga og dæmdur með máli þessu, sbr. 77. gr. sömu laga. Að því gættu og annars með hliðsjón af sakaferli og aldri ákærða þykir refsing hæfilega ákveðin fangelsi í níu mánuði, sem ekki kemur til álita að skilorðsbinda í ljósi ítrekaðra skilorðsrofa ákærða.

Samkvæmt greindum málsúrslitum og með vísan til 1. mgr. 165. gr. laga um meðferð opinberra mála ber að dæma ákærða til að greiða þóknun H-kk-ef I-kk-ef hæstaréttarlögmanns, skipaðs verjanda síns fyrir dómi. Með hliðsjón af eðli og umfangi máls og að teknu tilliti til fjölda þinghalda þykir þóknun verjanda hæfilega ákveðin 119.520 krónur, að meðtöldum virðisaukaskatti.

D-kvk-nf Ö-kvk-nf V-kvk-nf fulltrúi lögreglustjóra sótti málið af hálfu ákæruvaldsins.

DÓMSORÐ:

Ákærði, J-kk-nf S-kk-nf G-kk-nf, sæti fangelsi níu mánuði.

Ákærði greiði 119.520 króna þóknun H-kk-ef I-kk-ef hæstaréttarlögmanns.

J-kk-nf J-kk-nf
S-1779/2007

Ár 2007, fimmtudaginn 29. nóvember, er á dómþingi Héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 1779/2007: Ákæruvaldið (K-kk-nf I-kk-nf V-kk-nf) gegn L-kvk-þgf D-x-x sem tekið var til dóms í sama þinghaldi.

Málið er höfðað með ákæru Lögreglustjórans á höfuðborgarsvæðinu, dagsettri 19. nóvember sl. á hendur ákærðu, L-x-x D-x-x, kt. [...], Miðtúni 60, Reykjavík, “fyrir eftirtalin þjófnaðarbrot:

I.

Með því að haf föstudaginn 18. maí 2007, farið inn í verslun EJS á Grensásvegi 10 í Reykjavík og stolið þaðan Dell fartölvu, að verðmæti kr. 210.000.

Telst þetta varða við 244. gr. almennra hegningarlaga nr. 19/1940.

II.

Með því að hafa miðvikudaginn 6. júní 2007 í verslun Hagkaupa, Smáralind í Kópavogi, stolið Blood Diamond mynddiski, rakspíra, CK Euphoria ilmvatni, Dior Miss Cherie ilmvatni, Gucci Rush 2 ilmvatni, Durex sensation smokkum, NO-Germs áburði, Max silk glossi, Loreal Delic kinnalit og Loreal True Match bronze andlitsfarða, samtals að heildarverðmæti kr. 31.510.

Telst þetta varða við 244. gr. almennra hegningarlaga nr. 19/1940.

Þess er krafist að ákærða verði dæmd til refsingar.“

Málavextir

Ákærða hefur skýlaust játað þau brot sem hún er saksótt fyrir. Hefur hún orðið sek um athæfi það sem lýst er í ákærunni og réttilega er þar fært til refsiákvæðis. Þykir refsing ákærða hæfilega ákveðin fangelsi í 60 daga. Rétt er að fresta því að framkvæma refsingu þessa og ákveða að hún falli niður að liðnum 3 árum frá dómsuppsögu að telja, haldi ákærða almennt skilorð 57. gr. almennra hegningarlaga nr. 19, 1940.

Sakarkostnað hefur ekki leitt af máli þessu.

DÓMSORÐ:

Ákærða, L-x-x D-x-x, sæti fangelsi í 60 daga. Framkvæmd refsingarinnar er frestað og fellur hún niður að liðnum 3 árum haldi ákærða almennt skilorð.

P-kk-nf G-kk-nf.
S-1780/2007

Ár 2007, fimmtudaginn 29. nóvember, er á dómþingi Héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 1780/2007: Ákæruvaldið (K-kk-nf I-kk-nf V-kk-nf) gegn Á-kvk-þgf E-kvk-þgf D-kvk-þgf, sem tekið var til dóms í sama þinghaldi.

Málið er höfðað með ákæru Lögreglustjórans á höfuðborgarsvæðinu, dagsettri 19. nóvember sl. á hendur ákærðu, Á-kvk-þgf E-kvk-þgf D-kvk-þgf, kt. [...], Skálateigi 1, Akureyri, „fyrir eftirtalin þjófnaðar brot:

I.

Með því að hafa föstudaginn 23. febrúar 2007, í versluninni Byggt og Búið, Kringlunni 8-12 í Reykjavík, stolið eftirtöldum vörum samtals að verðmæti kr. 7.401.

RF Classic hunangsskeið að verðmæti kr. 362.

Nirosta Arlberg ausu að verðmæti kr. 899.

Tveim Starlight ísskeiðum að verðmæti kr. 1.998.

Tveim kaffimælaskeiðum að verðmæti kr. 1.500.

Ausu að verðmæti kr. 1.682.

6 stykki tapas partý skeiðar að verðmæti kr. 600.

Telst þetta varða við 244. gr. almennra hegningarlaga nr. 19, 1940.

II.

Með því að hafa fimmtudaginn 24. maí 2007, í verslun Rammagerðarinnar, Hafnarstræti 19 í Reykjavík, stolið gestabók að verðmæti kr. 19.780.

Telst þetta varða við 244. gr. almennra hegningarlaga nr. 19, 1940

Þess er krafist að ákærða verði dæmd til refsingar.“

Málavextir

Ákærða hefur skýlaust játað þau brot sem hún er saksótt fyrir. Hefur hún orðið sek um athæfi það sem lýst er í ákærunni og réttilega er þar fært til refsiákvæðis. Ákærða hlaut 45 daga skilorðsbundna fangelsisrefsingu fyrir þjófnaðarbrot í mars sl. Ber að dæma upp þann dóm og gera ákærðu refsingu í einu lagi. Þykir refsingin, sem er hegningarauki að hluta, vera hæfilega ákveðin fangelsi í 60 daga. Rétt er að fresta því að framkvæma refsingu þessa og ákveða að hún falli niður að liðnum 3 árum frá dómsuppsögu að telja, haldi ákærða almennt skilorð 57. gr. almennra hegningarlaga nr. 19, 1940.

Dæma ber ákærðu til þess að greiða verjanda sínum, K-kk-þgf S-kk-þgf hrl. 50.000 krónur í málsvarnarlaun að meðtöldum virðisaukaskatti.

Dómsorð:

Ákærða, Á-kvk-nf E-kvk-nf D-kvk-nf, sæti fangelsi í þrjá mánuði.

Fresta skal fullnustu refsingar og falli hún niður að 3 árum liðnum frá uppkvaðningu dóms þessa, haldi ákærða almennt skilorð 57. gr. almennra hegningarlaga nr. 19,1940.

Ákærða greiði verjanda sínum, K-kk-þgf S-kk-þgf hæstaréttarlögmanni 50.000 krónur í málsvarnarlaun

P-kk-nf G-kk-nf.